**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΤΩΝ ΠΑΝΕΛΛΑΔΙΚΩΝ ΕΞΕΤΑΣΕΩΝ 2021**

Υπενθυμίζουμε ότι οι υποψήφιοι:

1. Οι υποψήφιοι θα πρέπει την **Πέμπτη 10/6/2021** να κάνουν **το πρώτο** **self-test** και την **Παρασκευή 18/6/2021 το δεύτερο self-test**.. **Την ημέρα των εξετάσεων θα πρέπει υποχρεωτικά να φέρουν μαζί τους τη δήλωση αρνητικού αποτελέσματος**. Σε περίπτωση θετικού αποτελέσματος θα πρέπει να κάνουν rapid ή μοριακό τεστ. Αν και το επαναληπτικό τεστ βγει θετικό ακολουθείται το πρωτόκολλο του ΕΟΔΥ και οι υποψήφιοι έχουν τη δυνατότητα να δώσουν επαναληπτικές εξετάσεις το Σεπτέμβριο.
2. Η χρήση μάσκας είναι υποχρεωτική σε όλους τους χώρους του σχολείου
3. Προσερχόμενοι στις αίθουσες εξετάσεων επιτρέπεται να φέρουν μαζί τους στυλό **ΜΟΝΟ** ανεξίτηλης μελάνης (μαύρο ή μπλε), μολύβι, γομολάστιχα, γεωμετρικά όργανα και μπουκαλάκι με νερό ή αναψυκτικό. ΤΟ ΜΟΛΥΒΙ γενικά ΔΕΝ επιτρέπεται στις απαντήσεις, παρά ΜΟΝΟ αν το διευκρινίζουν οι οδηγίες των θεμάτων.
4. Γίνονται δεκτοί στις εξετάσεις με βασικό αποδεικτικό στοιχείο το Δελτίο εξεταζομένου και δεν είναι απαραίτητο να έχουν άλλο αποδεικτικό στοιχείο (ταυτότητα ή διαβατήριο).
5. Κατά την είσοδό τους στην αίθουσα της εξέτασης **απαγορεύεται να φέρουν μαζί τους βιβλία, τετράδια, σημειώσεις, διορθωτικό, κινητά τηλέφωνα, υπολογιστικές μηχανές και οποιαδήποτε άλλα ηλεκτρονικά μέσα μετάδοσης ή λήψης πληροφοριών ή επικοινωνίας.**
6. Πριν την είσοδο στις αίθουσες **υποχρεούνται να παραδίδουν τα κινητά τους**. Η **κατοχή κινητού (έστω και** **απενεργοποιημένου) μέσα στην αίθουσα συνιστά επαρκή λόγο μηδενισμού τους.** Τόσο κατά την παράδοση όσο και κατά την παραλαβή του κινητού, ο υποψήφιος θα υπογράψει σε ειδική κατάσταση ότι αναλαμβάνει ο ίδιος την ευθύνη της παράδοσης και παραλαβής του κινητού του.
7. Οι υποψήφιοι θα πρέπει να προσέρχονται στο εξεταστικό κέντρο το αργότερο μέχρι τις 7.45 π.μ.

Ευχόμαστε Καλή Επιτυχία!!!